**ELŐTERJESZTÉS**

**Szombathely Megyei Jogú Város Közgyűlésének 2023. április 27-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságot érintő döntés meghozatalára**

Szombathely Megyei Jogú Város Közgyűlése a 22/2018. (II. 15.) Kgy. sz. határozatában a Fogyatékkal Élőket és Hajléktalanokat Ellátó Közhasznú Nonprofit Kft. ügyvezetőjének Németh Klárát választotta meg 2018. június 1. napjától 2023. május 31. napjáig terjedő határozott időtartamra, munkaviszony keretében, havi bruttó 600.000,- Ft díjazás ellenében, amely munkabér a 139/2022. (IV.28.) Kgy. számú határozat alapján 850.000,- Ft/hó összegre emelkedett 2022. március 1. napjától. Az ügyvezető megbízása 2023. május 31. napjával lejár, ezért dönteni szükséges a tisztség betöltéséről.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása, valamint az aj) alpontja értelmében a társasági szerződés (alapító okirat) módosítása tárgyában.

Javaslom, hogy a Tisztelt Közgyűlés a társaság ügyvezetőjének 2023. június 1. napjától 2028. május 31. napjáig Németh Klárát válassza meg, változatlan, havi bruttó 850.000,- forint díjazás ellenében.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2023. április 18.**

 **/: Dr. Nemény András :/**

**Határozati javaslat**

**……/2023. (IV.27.) Kgy. sz. határozat**

1./ Szombathely Megyei Jogú Város Közgyűlése a Fogyatékkal Élőket és Hajléktalanokat Ellátó Közhasznú Nonprofit Kft. ügyvezetőjének 2023. június 1. napjától 2028. május 31. napjáig terjedő határozott időtartamra Németh Klárát választja meg munkaviszony keretében, havi bruttó 850.000,- Ft díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

2./ A Közgyűlés felkéri a polgármestert, hogy az 1./ pontban megválasztott ügyvezető munkaszerződését aláírja.

3./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős**: Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea a Jogi és Képviselői Osztály vezetője)

**Határidő**: 1. pont: azonnal

 2.-3. pont: 2023. június 1.